PMIndiaData/PMIndiaSum huggingface dataset:
প্রধানমন্ত্রীয়ে ২৩ জুনত বাণিজ্য ভৱনৰ উদ্বোধন আৰু ‘নির্যাত’ পর্টেলৰ সূচনা কৰি

ধানমন্ত্রী শ্রী নৰেন্দ্র মোদীয়ে ২৩ জুনত পুৱা ১০: ৩০ বজাত শিল্প আৰু বাণিজ্য মন্ত্রালয়ৰ নতুন ভৱন – ‘বাণিজ্য ভৱন’ৰ উদ্বোধন কৰিব। এই অনুষ্ঠানত প্রধানমন্ত্রীয়ে জাতীয় আমদানী-ৰপ্তানী সংক্রান্তীয় তথ্যৰ বাবে ব্যৱসায়-বাণিজ্যৰ বার্ষিক মূল্যায়ন সংক্রান্তীয় নতুন পর্টেল ‘নির্যাত’ (National Import-Export Record for Yearly ) থাকিব।
সংসদৰ চেণ্ট্ৰেল হলত অনুষ্ঠিত ৰাষ্ট্ৰীয় বিধায়িনী সন্মিলনত প্ৰধানমন্ত্ৰীৰ ভাষণ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি সংসদৰ চেণ্ট্ৰেল হলত অনুষ্ঠিত ৰাষ্ট্ৰীয় বিধায়িনী সন্মিলনত ভাষণ আগবঢ়ায়। এই উপলক্ষে প্ৰধানমন্ত্ৰীয়ে কয়, “প্ৰতি ৰাজ্যৰে কেইখনমানহে এনে জিলা আছে, য’ত উন্নয়নৰ মাপকাঠি অতি শক্তিশালী। আমি সেইবোৰৰ শিকিব পাৰো আৰু তুলনামুলকভাৱে পিছপৰা জিলাসমূহত সেই অনুসৰি কাম কৰিব পাৰো।” এখন দেশৰ বাবে প্ৰতিযোগিতা আৰু সহযোগিতামুলক যুক্তৰাষ্ট্ৰৰ মনোভাৱ থকাটো অতি উত্তম দিশ। জনতাৰ অংশগ্ৰহণে সদায়েই সহায় কৰে। যদিহে জনতাৰ সৈতে চৰকাৰী কাম-কাজ কৰিব পাৰে তথা তেওঁলোকক উন্নয়নমুলক ব্যৱস্থাৰ সৈতে জড়িত কৰিব পাৰে, তেনেহ’লে ইয়াৰ ফলাফল স্বাভাৱিকতে পৰিৱৰ্তনশীল হ’ব। পিছপৰা জিলাসমূহৰ উন্নয়নৰ প্ৰয়োজনীয় ক্ষেত্ৰসমূহ চিনাক্ত কৰি সেই অনুসৰি ইয়াৰ ভুল-ত্ৰুটিসমূহ মোকাবিলা কৰিব লাগিব। এবাৰ আমি জিলাসমূহৰ এটি দিশ পৰিৱৰ্তন কৰাৰ সিদ্ধান্ত ল’লে, আমি অন্যান্য ত্ৰুটিসমূহৰ বিপৰীতে কাম কৰাৰ বাবে গতি পাম। আমাৰ মানৱ সম্পদ, দক্ষতা আৰু সম্পদ সকলো আছে। আমি সকলোৱে এক অভিযান হিচাপে লৈ কাম কৰাৰ লগতে ইতিবাচক পৰিৱৰ্তন আনিব লাগিব। আমাৰ লক্ষ্য হৈছে সমাজত ন্যায় প্ৰতিষ্ঠা কৰা। আমি পৰিৱৰ্তনকামী জিলাসমূহত কাম কৰি ভাৰতৰ মানৱ উন্নয়ন সূচকাংক উন্নত কৰিব পাৰিম। এই বিধায়িনী সন্মিলন হৈছে অধ্যক্ষা সুমিত্ৰা মহাজন ডাঙৰীয়ানিয়ে লোৱা এক প্ৰশংসনীয় পদক্ষেপ। বিভিন্ন ৰাজ্যৰ সাংসদসকলৰ সৈতে গুৰুত্বপূৰ্ণ বিষয়ৰ সন্দৰ্ভত একেলগে আলোচনা কৰাৰ এয়া অতি সুন্দৰ প্ৰচেষ্টা।”
প্ৰধানমন্ত্ৰীয়ে কেএছআৰ বেংগালুৰু ষ্টেচনত প্লাষ্টিক আৰু পেলনীয়া বটলেৰে নিৰ্মিত মূৰ্তিৰ বাবে ৰে’লৱেৰ প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কেএছআৰ বেংগালুৰু ষ্টেচনত প্লাষ্টিক আৰু পেলনীয়া বটলেৰে নিৰ্মিত মূৰ্তিৰ বাবে দক্ষিণ পশ্চিম ৰে'লৱেৰ প্ৰশংসা কৰিছে। তেওঁলোকৰ টুইটৰ উল্লেখ কৰি প্ৰধানমন্ত্ৰীয়ে নিজৰ টুইটত কৈছে: "এনেকুৱা প্ৰয়াস কেৱল অভিনৱ আৰু প্ৰশংসনীয়ই নহয়, বৰং ই আমাক নিজৰ চৌপাশ আৰু ৰাজহুৱা স্থানসমূহ স্বচ্ছ কৰি ৰখাৰ আমাৰ বুনিয়াদী নাগৰিক কৰ্তব্য সোঁৱৰাই দিয়ে।"
পানী সংৰক্ষণৰ প্ৰতি পুনৰ অংগীকাৰবদ্ধ প্ৰধানমন্ত্ৰী

“জল শক্তিৰ গুৰুত্বক প্ৰতিফলিত কৰাৰ বাবেই বিশ্ব জল দিৱস উদযাপন কৰা হয় আৰু ই পানী সংৰক্ষণৰ দিশত আমাক পুনৰ অংগীকাৰবদ্ধ কৰে। যেতিয়া পানী সংৰক্ষণ হয়, তেতিয়া আমাৰ চহৰ, গাওঁ আৰু কঠোৰ পৰিশ্ৰম কৰা কৃষকসকল ব্যাপক হাৰত লাভান্বিত হয়।” বিশ্ব জল দিৱসত এইদৰে কয় প্ৰধানমন্ত্ৰীয়ে।
প্ৰধানমন্ত্ৰীয়ে ৰেচ ৱাকিং চেম্পিয়ন প্ৰিয়ংকা গোস্বামীক ৰূপৰ পদক জয় কৰাৰ বাবে অভিনন্দন জনাইছ

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ চনৰ বাৰ্মিংহাম কমনৱেলথ গেমছত আকাংক্ষিত ৰূপৰ পদক জয় কৰাৰ বাবে ৰেচ ৱাকিং চেম্পিয়ন প্ৰিয়ংকা গোস্বামীক অভিনন্দন জ্ঞাপন কৰে। প্ৰধানমন্ত্ৰীয়ে এইদৰে টুইট কৰে; "আমাৰ ৰাষ্ট্ৰীয় ৰেচ ৱাকিং চেম্পিয়ন প্ৰিয়ংকা গোস্বামীক ৰূপৰ পদক জয় কৰাৰ বাবে অভিনন্দন জনাইছো। এই পদকৰ দ্বাৰা, তেওঁ ভাৰতৰ বহুতো যুৱক-যুৱতীক এই খেলখন গ্ৰহণ কৰিবলৈ অনুপ্ৰাণিত কৰিছে। তেওঁ আগন্তুক সময়ত সফলতাৰ নতুন উচ্চতাত অৱৰোহণ কৰক। #Cheer4India।
ভাৰত আৰু পেৰুৰ মাজৰ চুক্তি কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট বৈঠকত ২০১৮ৰ মে’ত পেৰুৰ লিমাত ভাৰত আৰু পেৰুৰ মাজত স্বাক্ষৰিত চুক্তিত অনুমোদন জনায়। এক সহযোগিতামুলক প্ৰতিষ্ঠানগত সম্পৰ্কৰ ভিত্তিত আৰু নব্য আৰু নবীকৰণযোগ্য বিষয়ত গুণাগুণ তথা পাৰস্পৰিক লাভালাভৰ প্ৰতি লক্ষ্য ৰাখি কাৰিকৰী দ্বিপাক্ষিক সহযোগিতা প্ৰসাৰ ঘটোৱাই এই চুক্তিৰ লক্ষ্য। এই চুক্তি কাৰ্যকৰী কৰাৰ ক্ষেত্ৰত উন্নয়নমুলক কামৰ পৰিকল্পনাৰ কৰিবলৈ এখন যুটীয়া কমিটী গঠন কৰা হ’ব। চুক্তিখনে দুয়োখন দেশৰ মাজত দ্বিপাক্ষিক সহযোগিতা শক্তিশালী কৰাত সহায় কৰিব।
এনইচি কৰ্প’ৰেচনৰ অধ্যক্ষ ড০ নোবুহিৰো এণ্ডোৰ সৈতে প্ৰধানমন্ত্ৰীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ চনৰ ২৩ মে’ত টকিঅ’ত এনইচি কৰ্প’ৰেচনৰ অধ্যক্ষ ড০ নোবুহিৰো এণ্ডোক সাক্ষাৎ কৰে। প্ৰধানমন্ত্ৰীয়ে ভাৰতৰ দূৰসংযোগ খণ্ডত বিশেষকৈ চেন্নাই-আন্দামান আৰু নিকোবৰ দ্বীপপুঞ্জ (কেএনআই) আৰু কোচি-লক্ষদ্বীপ দ্বীপপুঞ্জ (কেএলআই) অ’এফচি প্ৰকল্পৰ ক্ষেত্ৰত এনইচিৰ ভূমিকাৰ প্ৰশংসা কৰে। তেওঁ প্ৰডাকচন লিংকড ইনচেণ্টিভ (পিএলআই) আঁচনিৰ অধীনত বিনিয়োগৰ সুযোগৰ ওপৰতো আলোকপাত কৰে। তেওঁলোকে ঔদ্যোগিক উন্নয়ন, কৰ আৰু শ্ৰমকে ধৰি ভাৰতত ব্যৱসায় কৰাৰ সহজতাৰ বাবে হাতত লোৱা বিভিন্ন সংস্কাৰৰ বিষয়ে আলোচনা কৰে। তেওঁলোকে নতুন আৰু উদীয়মান প্ৰযুক্তিৰ ক্ষেত্ৰত ভাৰতত সুযোগৰ বিষয়েও আলোচনা কৰে।
হিমাচল প্ৰদেশৰ প্ৰতিষ্ঠা দিৱসত প্ৰধানমন্ত্ৰীৰ শুভেচ্ছা জ্ঞাপন

প্ৰধানমন্ত্ৰী শ্ৰী নৰেন্দ্ৰ মোদীয়ে হিমাচল প্ৰদেশৰ প্ৰতিষ্ঠা দিৱসত ৰাজ্যবাসীলৈ শুভেচ্ছা জ্ঞাপন কৰিছে। “হিমাচল প্ৰদেশৰ প্ৰতিষ্ঠা দিৱসত সকলো ৰাজ্যবাসীলৈ শুভেচ্ছা জ্ঞাপন কৰিছো! ৰাজ্যখনৰ উত্তৰোত্তৰ উন্নতি আৰু প্ৰগতি কামনা কৰিছো।”, প্ৰধানমন্ত্ৰীগৰাকীয়ে কয়।
ৰাষ্ট্ৰীয় কন্যাশিশু দিৱস উপলক্ষে কন্যাশিশুৰ শক্তি, দক্ষতা আৰু সাহসক প্ৰধানমন্ত্ৰীৰ অভিবাদন

প্ৰধানমন্ত্ৰী শ্ৰী নৰেন্দ্ৰ মোদীয়ে ৰাষ্ট্ৰীয় কন্যাশিশু দিৱস উপলক্ষে কন্যাশিশুৰ শক্তি, দক্ষতা আৰু সাহসক অভিবাদন জ্ঞাপন কৰিছে। “ৰাষ্ট্ৰীয় কন্যাশিশু দিৱস উপলক্ষে কন্যাশিশুৰ শক্তি, দক্ষতা আৰু সাহসক অভিবাদন জ্ঞাপন কৰিছো। বিভিন্ন ক্ষেত্ৰত তেওঁলোকে প্ৰদৰ্শন কৰা পাৰদৰ্শিতাৰ বাবে আমি গৰ্বিত।”, প্ৰধানমন্ত্ৰীগৰাকীয়ে কয়।
অ’নাম উৎসৱত কেৰালাবাসীৰ সৈতে একত্ব হৈছে প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে পবিত্ৰ অ’নাম উৎসৱ উপলক্ষে কেৰালাবাসীৰ সৈতে একত্ব হৈছে। এক বাৰ্তাত প্ৰধানমন্ত্ৰীয়ে কয়, “এই অ’নাম উৎসৱে বিগত কিছুদিন ধৰি সন্মুখীন হৈ অহা দুৰ্যোগৰ মোকাবিলা কৰিব পৰাকৈ কেৰালাবাসীক শক্তি যোগাব। সমগ্ৰ দেশেই কেৰালাৰ পক্ষে থিয় দিছে আৰু ইয়াৰ নাগৰিকসকলৰ সুখৰ লগতে সমৃদ্ধিৰ বাবে প্ৰাৰ্থনা জনাইছে।”
ভূমিকম্পৰ পিছত কুচ্চৰ উত্থানৰ ভিডিঅ’ শ্বেয়াৰ কৰিলে প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে ভূমিকম্পৰ পিছত উদ্যোগ, কৃষি, পৰ্যটন আদিৰ এক সমৃদ্ধিশালী কেন্দ্ৰ হিচাপে পৰিগণিত হোৱা গুজৰাটৰ কচ্ছৰ উত্থানৰ ওপৰত আধাৰিত এটা ভিডিঅ' শ্বেয়াৰ কৰিছে। ভিডিঅ'টো মোডী ষ্টৰী টুইটাৰ হেণ্ডেলে টুইট কৰিছে, য'ত মানুহে গুজৰাটৰ তদানীন্তন মুখ্যমন্ত্ৰী শ্ৰী নৰেন্দ্ৰ মোদীৰ উল্লেখযোগ্য কামৰ বিষয়ে আলোচনা কৰিছে। ভূমিকম্পৰ পিছত কচ্ছৰ পুনৰ্গঠনৰ বাবে মানুহে গুজৰাটৰ তদানীন্তন মুখ্যমন্ত্ৰীৰ নেতৃত্বক প্ৰশংসা কৰিছে। প্ৰধানমন্ত্ৰীয়ে টুইট কৰে; "২০০১ চনৰ ভূমিকম্পৰ পিছত, কিছুমান লোকে কচ্ছক বন্ধ কৰি দিছিল। তেওঁলোকে কৈছিল যে কচ্ছে কেতিয়াও মূৰ দাঙি উঠিব নোৱাৰে, কিন্তু এই সন্দেহবাদীসকলে কচ্ছৰ আত্মাক অৱমূল্যায়ন কৰিছিল। এতিয়া কচ্ছ পুনৰ উজ্জীৱিত হৈ উঠিছে আৰু ই দ্ৰুতগতিত বিকশিত হোৱা জিলাসমূহৰ ভিতৰত এখন হৈ পৰিছে।"
প্ৰখ্যাত কৌতুক অভিনেতা ৰাজু শ্ৰীবাস্তৱৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰখ্যাত কৌতুক অভিনেতা ৰাজু শ্ৰীবাস্তৱৰ বিয়োগত গভীৰ শোক প্ৰকাশ কৰিছে। টুইটযোগে প্ৰধানমন্ত্ৰীয়ে কয়, “ৰাজু শ্ৰীবাস্তৱে হাঁহি, ৰসিকতা আৰু ইতিবাচকতাৰে আমাৰ জীৱন উজ্জ্বল কৰি তুলিছিল। তেওঁ আমাক বহুত সোনকালে এৰি গ’ল, কিন্তু বছৰ বছৰ ধৰি তেওঁৰ প্ৰসিদ্ধ কামৰ বাবে তেওঁ অগণন মানুহৰ হৃদয়ত জীয়াই থাকিব। তেওঁৰ মৃত্যু দুখজনক। তেওঁৰ পৰিয়াল আৰু গুণমুদ্ধসকললৈ সমবেদনা জ্ঞাপন কৰিলো। ওম শান্তি।”
প্ৰধানমন্ত্ৰীৰ আগন্তুক চীন আৰু ম্যানমাৰ ভ্ৰমণ

প্ৰধানমন্ত্ৰী শ্ৰী নৰেন্দ্ৰ মোদীয়ে অহা ৩-৫ছেপ্তেম্বৰলৈ চীনৰ জিয়ামেনত অনুষ্ঠিত হ’বলগীয়া নৱম ব্ৰিকছ সন্মিলনত অংশগ্ৰহণ কৰিব। তেওঁ লগতে ৫-৭ ছেপ্তেম্বৰত ম্যানমাৰো ভ্ৰমণ কৰিব। নিজৰ ফেচবুক একাউণ্টৰ এলানি পোষ্টযোগে প্ৰধানমন্ত্ৰীয়ে কয়ঃ “৩-৫ ছেপ্তেম্বৰলৈ অনুষ্ঠিত হ’বলগীয়া নৱম ব্ৰিকছ সন্মিলনত ভাগ লোৱাৰ উদ্দেশ্যে মই চীনৰ জিয়ামেন ভ্ৰমণ কৰিম। যোৱা বছৰৰ অক্টোবৰ মাহত গোৱাত এই সন্মিলন অনুষ্ঠিত কৰাৰ বাবে ভাৰতৰ সৌভাগ্য হৈছিল। গোৱা সন্মিলনৰ ফলাফলসমূহকে লৈ মই এই দিশত আগুৱাই যাম। চীনৰ নেতৃত্বত ব্ৰিকছৰ সহযোগী দেশসমূহৰ মাজত শক্তিশালী দিশত সমৰ্থন যোগাব পৰা বিষয় সন্দৰ্ভত ফলপ্ৰসূ আলোচনা তথা ফলাফল লাভ কৰাৰ বাবে মই চেষ্টা কৰিম। আমি সদস্য ৰাষ্ট্ৰ পাঁচখনৰ উদ্যোগ খণ্ডৰ নায়কসকলৰ নেতৃত্বই প্ৰতিনিধিত্ব কৰা ব্ৰিকছ ব্যৱসায়িক পৰিষদৰ সৈতে মত বিনিময় কৰিম। তদুপৰি, ৫ ছেপ্তেম্বৰত ৰাষ্ট্ৰপতি জি জিনপিঙে আয়োজন কৰা সম্ভাৱনাপূৰ্ণ বজাৰ আৰু উন্নয়নশীল দেশৰ ভাষ্য শীৰ্ষক অনুষ্ঠানত ব্ৰিকছ সহযোগী ৰাষ্ট্ৰসমূহকে ধৰি ৯খন দেশৰ নেতৃত্বৰ সৈতে বৈঠকত মিলিত হ’ম। এই সন্মিলনৰ সমান্তৰালভাৱে মই একাংশ নেতাৰ সৈতে দ্বিপাক্ষিক আলোচনাত মিলিত হোৱাৰ সূযোগ লাভ কৰিম। প্ৰগতি আৰু শান্তি প্ৰতিষ্ঠাৰ দিশত ভাৰতে গ্ৰহণ কৰা পদক্ষেপৰ বাবে ব্ৰিকছৰ সৈতে সহযোগিতা আগবঢ়োৱাৰ দ্বিতীয় দশকতো ইয়াৰ গুৰুত্ব বৃদ্ধি পাই আহিছে। বৈশ্বিক প্ৰত্যাহ্বানৰ মোকাবিলা আৰু বিশ্ব শান্তি তথা নিৰাপত্তাৰ দিশত ব্ৰিকছৰ গুৰুত্বপূৰ্ণ বৰঙণি আছে। অহা ৫-৭ ছেপ্তেম্বৰলৈ মই ম্যানমাৰৰ ৰাষ্ট্ৰপতি ইউ হিটন কিয়াওৰ আমন্ত্ৰণক্ৰমে ম্যানমাৰ ভ্ৰমণ কৰিম। আছিয়ান-ভাৰত সন্মিলনত ভাগ লোৱাৰ উদ্দেশ্যে ইয়াৰ পূৰ্বে ২০১৪ চনত মই ম্যানমাৰ ভ্ৰমণ কৰিছিলোঁ, যদিও এয়া মোৰ ম্যানমাৰৰ প্ৰথমটো দ্বিপাক্ষিক ভ্ৰমণ হ’ব। মই ৰাষ্ট্ৰপতি ইউ হিটন কিয়াও, ষ্টেট কাউন্সেলৰ ডাও আং ছান ছ্যু কী, বৈদেশিক পৰিক্ৰমা মন্ত্ৰী আৰু ৰাষ্ট্ৰপতি কাৰ্যালয়ৰ সৈতে বৈঠকত মিলিত হ’ম। ২০১৬ চনত মই দুয়োগৰাকী বিশিষ্ট নেতাৰ ভাৰত ভ্ৰমণ কালত আলোচনাত মিলিত হোৱাৰ সূযোগ পাইছিলোঁ। এই ভ্ৰমণ কালত আমি আমাৰ দ্বিপাক্ষিক সম্পৰ্কৰ উন্নয়ন, বিশেষকৈ ভাৰতে ম্যানমাৰত চলাই থকা কাম-কাজৰ উন্নয়নমুলক সহযোগিতা আৰু আৰ্থ-সামাজিক সহযোগিতাৰ দিশত ব্যাপক কাৰ্যসূচীৰ পৰ্যালোচনা কৰিম আৰু আমি দুয়ো দেশে একেলগে কৰিব পৰা নতুন ক্ষেত্ৰৰ সন্ধান কৰিম। আমি নিৰাপত্তা আৰু সন্ত্ৰাসবাদ বিৰোধী কাৰ্যকলাপ, বাণিজ্য আৰু বিনিয়োগ, দক্ষতা উন্নয়ন, আন্তঃগাঁথনি আৰু শক্তি আৰু সাংস্কৃতিক দিশত থকা সহযোগিতাক অধিক শক্তিশালী কৰাৰ ক্ষেত্ৰত গুৰুত্ব আৰোপ কৰিম। মই বিখ্যাত ঐতিহাসিক চহৰ বাগানো ভ্ৰমণ কৰিম, য’ত ভাৰতীয় প্ৰত্নতাত্বিক জৰীপ বিভাগে আনন্দ মন্দিৰৰ পুনৰুদ্ধাৰৰ বাবে উল্লেখযোগ্য কাম কৰিছে। সেই স্থানতে যোৱা বছৰৰ বিধ্বংসী ভূমিকম্পত ক্ষতিসাধন হোৱা বৌদ্ধ মঠ-মন্দিৰৰো কেতবোৰ পুনৰুদ্ধাৰৰ কাম কৰা হ’ব। য়াংগন ভ্ৰমণেৰে মোৰ এই ভ্ৰমণসূচীৰ সামৰণী মাৰিম, য’ত মই একাধিক ঐতিহাসিক স্থান ভ্ৰমণ কৰিম, যিটোৱে ভাৰত আৰু ম্যানমাৰৰ সাংস্কৃতিক ঐতিহ্যৰ বিনিময় কৰে। মই ম্যানমাৰত বাস কৰা ভাৰতীয় বংশোদ্ভৱসকলৰ সৈতেও বাৰ্তালাপত মিলিত হ’ম, যিসকলে এক শতিকাৰো আগতে ইয়াত আহি বসবাস কৰি আহিছে। মোৰ বিশ্বাস যে এই ভ্ৰমণে ভাৰত আৰু ম্যানমাৰৰ সম্পৰ্কত নতুন অধ্যায়ৰ সূচনা কৰিব আৰু আমাৰ চৰকাৰ, আমাৰ ব্যৱসায়িক গোষ্ঠী তথা আমাৰ লোকসকলৰ মাজৰ সহযোগিতাক অধিক সুদৃঢ় কৰি তোলাৰ ক্ষেত্ৰত ৰোডমেপ প্ৰস্তুত কৰাত সহায় কৰিব।”
গান্ধীনগৰত গিফ্ট চিটীত আইএফএছচিএ মুখ্য কাৰ্যালয়ৰ শিলান্যাস সমাৰোহত প্ৰধানমন্ত্ৰীৰ সম্বোধনৰ পাঠ

নমস্কাৰ! কাৰ্যক্ৰমত উপস্থিত গুজৰাটৰ মুখ্যমন্ত্ৰী শ্ৰীমান ভূপেন্দ্ৰ ভাই, কেন্দ্ৰীয় বিত্ত মন্ত্ৰী শ্ৰীমতী নিৰ্মলা জী, মন্ত্ৰীসভাৰ মোৰ অন্য বন্ধুসকল, বিজনেছ ৱৰ্ল্ডৰ সকলো গণ্যমান্য বন্ধুসকল, ইয়াত উপস্থিত আন সকলো মহানুভৱ, দেৱী আৰু সজ্জনসকল! আজি ভাৰতৰ বৰ্ধিত অৰ্থনৈতিক সামৰ্থ্য, ভাৰতৰ বৰ্ধিত প্ৰযুক্তিগত সামৰ্থ্য আৰু ভাৰতৰ ওপৰত বিশ্বৰ বৰ্ধিত ভৰষাৰ বাবে এই দিৱস বহুত মহত্বপূৰ্ণ, এটা বিশেষ দিন। এনেকুৱা সময়ত যেতিয়া ভাৰতে নিজৰ স্বাধীনতাৰ অমৃত মহোৎসৱ পালন কৰি আছে, আধুনিক হ'বলৈ ধৰা ভাৰতৰ নতুন সংস্থান আৰু নতুন ব্যৱস্থাই ভাৰতৰ গৌৰৱ বঢ়াই আছে। আজি গিফ্ট চিটীত, International Financial Services Centres s আৰু জুৱেলাৰী জগতৰ লোকো বৃহৎ সংখ্যাত উপস্থিত আছে। মোৰ সম্পূৰ্ণ বিশ্বাস আছে যে এই সুযোগ তেওঁলোকে ভালদৰে উপলব্ধি কৰিছে। তেওঁলোকৰ বাবে কিমান ডাঙৰ সুযোগ সৃষ্টি হৈছে তাৰ অনুমান তেওঁলোকে ভালদৰেই উপলব্ধি কৰিছে আৰু তাৰ সুযোগ তেওঁলোকে সম্পূৰ্ণৰূপত ল'ব। এই বিশ্বাসেৰেই মই আকৌ এবাৰ আপোনালোকক ধন্যবাদ দিছো, বহুত বহুত শুভকামনা জনাইছো। ধন্যবাদ!
প্ৰসিদ্ধ তামিল লেখক থিৰু আজহা ভাল্লিয়াপ্পাৰ জন্ম শতবাৰ্ষিকীত প্ৰধানমন্ত্ৰীৰ শ্ৰদ্ধাৰ্ঘ্

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰসিদ্ধ তামিল লেখক থিৰু আজহা ভাল্লিয়াপ্পালৈ তেওঁৰ জন্ম শতবাৰ্ষিকীত শ্ৰদ্ধাঞ্জলি জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়; "মই থিৰু আজহা ভাল্লিয়াপ্পালৈ তেওঁৰ জন্ম শতবাৰ্ষিকীত শ্ৰদ্ধাঞ্জলি জনাইছোঁ। তেওঁক কেৱল তেওঁৰ উৎকৃষ্ট লিখনি আৰু কবিতাৰ বাবেই স্মৰণ কৰা নহয়, শিশুসকলৰ মাজত ইতিহাস, সংস্কৃতি আৰু সাহিত্য জনপ্ৰিয় কৰাৰ প্ৰচেষ্টাৰ বাবেও স্মৰণ কৰা হয়। তেওঁৰ প্ৰচেষ্টাই আজিৰ যুগত অনেক লোকক অনুপ্ৰাণিত কৰি আহিছে।"
বাৰাণসীত ৰাষ্ট্ৰীয় মহিলা জীৱিকা সমাৰোহ-২০১৯ত অংশ ল’লে প্ৰধানমন্ত্ৰীয়ে

আন্তঃৰাষ্ট্ৰীয় নাৰী দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে উত্তৰপ্ৰদেশৰ বাৰাণসীত দীনদয়াল হস্তকলা সংকুলত অনুষ্ঠিত ৰাষ্ট্ৰীয় মহিলা জীৱিকা সমাৰোহ-২০১৯ত অংশ গ্ৰহণ কৰে৷ এই উপলক্ষে প্ৰধানমন্ত্ৰীয়ে উত্তৰপ্ৰদেশ গ্ৰাম্য জীৱিকা অভিযানৰ সাহায্যত আত্ম সহায়ক গোটসমূহে প্ৰস্তুত ৰকাৰ সামগ্ৰীৰ এক প্ৰদৰ্শনী পৰিদৰ্শন কৰে৷ তেওঁ মহিলা হিতাধিকাৰীক বৈদ্যুতিক চক, সৌৰ শক্তিৰে চালিত যঁতৰ, মৌ বাহৰ লগতে ৫টা মহিলা আত্ন সহায়ক গোটক প্ৰশস্তিপত্ৰও প্ৰদান কৰে প্ৰধানমন্ত্ৰীয়ে৷ উত্তৰপ্ৰদেশৰ ৰাষ্ট্ৰীয় গ্ৰাম্য জীৱিকা অভিযানৰ অধীনত দীনদয়াল উপাধ্যায় অন্ত্যোদয়া যোজনাৰ সাহায্যপ্ৰাপ্ত বিভিন্ন আত্ম সহায়ক গোটে ‘ভাৰতৰ বীৰ’ পুঁজিলৈ প্ৰধানমন্ত্ৰীৰ হাতত ২১ লাখ টকাৰ চেকো প্ৰদান কৰে৷ আন্তঃৰাষ্ট্ৰীয় নাৰী দিৱস উপলক্ষ্যে প্ৰধানমন্ত্ৰীয়ে সকলো মহিলাৰ প্ৰতি শ্ৰদ্ধা জনায়। তেওঁ কয় যে নতুন ভাৰত গঠনত মহিলাসকলৰ গুৰুত্বপূর্ণ ভূমিকা আছে। ভিডিঅ’ কনফাৰেন্সৰ জৰিয়তে ৭৫,০০০ স্থানৰ পৰা ৬৫ লাখ মহিলাই এই অনুষ্ঠানত সংযোগ হোৱাৰ বাবে প্ৰধানমন্ত্রীয়ে সন্তোষ প্ৰকাশ কৰে। মহিলাসকলৰ সবলীকৰণৰ ক্ষেত্ৰত বাৰাণসীয়ে উজ্জ্বল উদাহৰণ দাঙি ধৰা বুলি তেওঁ মন্তব্য কৰে৷ মহিলাসকলৰ সবলীকৰণৰ প্ৰতি চৰকাৰ সম্পূর্ণ দায়বদ্ধ বুলি কয় প্ৰধানমন্ত্রীয়ে। মহিলা আৰু কন্যা শিশুসকলৰ কল্যাণাৰ্থে কেন্দ্রীয় চৰকাৰৰ বিভিন্ন আঁচনিৰ সন্দৰ্ভতো তেওঁ উল্লেখ কৰে। ইয়াৰ ভিতৰত স্বাস্থ্য, পুষ্টি, অনাময়, শিক্ষা, দক্ষতা বিকাশ, আত্মসংস্থাপন, নতুন গেছ সংযোগ, মহিলাসকলৰ সুৰক্ষা আৰু নিৰাপত্তা নিশ্চিত কৰা ইত্যাদি উল্লেখযোগ্য। তেওঁ কয় যে চৰকাৰে ৬ মাহৰ মাতৃত্বকালীন ছুটি আৰম্ভ কৰিছে। এয়া বিশ্বৰ ভিতৰতে সর্বোৎকৃষ্ট৷ প্ৰধানমন্ত্রীয়ে কয় যে কেন্দ্রীয় চৰকাৰৰ সকলো আঁচনিত মহিলাসকলক অগ্রাধিকাৰ প্ৰদান কৰা হৈছে৷ মুদ্রা যোজনাৰ অধীনত ১৫ কোটি সংখ্যক ঋণ প্ৰদান কৰা হৈছে। ইয়াৰ ভিতৰত ১ কোটি টকাৰ ঋণ মহিলাসকলে লাভ কৰিছে৷ প্ৰধানমন্ত্রী আত্ম সহায়ক গোটসমূহৰ কাম-কাজৰ ভূয়সী প্ৰশংসা কৰে৷ তেওঁ কয় যে তেওঁলোকৰ কামত কেৱল পৰিয়ালৰে উন্নতি নহয়, তেওঁলোকে দেশৰ উন্নয়নতো সহায় কৰে। প্ৰধানমন্ত্ৰীয়ে কয় যে চৰকাৰে আত্ম সহায়ক গোটসমূহক বেংক ঋণকে ধৰি বিভিন্ন সুবিধা প্ৰদান কৰাৰ বাবে তেওঁলোকৰ উৎসাহো বৃদ্ধি পাইছে। তেওঁ কয় যে দেশত এতিয়া ৫০ লাখ আত্ম সহায়ক গোটত ৬ কোটি মহিলা জড়িত হৈ আছে৷ প্ৰতিটো পৰিয়ালৰ এজনকৈ মহিলা সদস্যই এটি আত্ম সহায়ক গোটত জড়িত হৈ থকাটোৱেই তেওঁৰ চৰকাৰৰ লক্ষ্য হৈছে৷ প্ৰধানমন্ত্রীয়ে আত্ম সহায়ক গোটসমূহক আৰু উদ্ভাৱক আৰু তেওঁলোকৰ বজাৰ বুজি পোৱাৰ ক্ষমতা বৃদ্ধি পৰামর্শ দিয়ে৷ তেওঁ চৰকাৰক তেওঁলোকৰ উৎপাদিত সামগ্ৰী ‘জেম পোর্টাল’ৰ মাধ্যমে বিক্রীৰো পৰামর্শ দিয়ে৷ প্ৰধানমন্ত্রীয়ে কয় যে যিবোৰ অঞ্চলত সূযোগ আছে আত্ম সহায়ক গোটসমূহ সেইবোৰ ক্ষেত্রলৈ প্ৰসাৰিত হোৱা উচিত৷ প্ৰধানমন্ত্ৰীয়ে শেহতীয়াভাৱে শুভাৰম্ভ কৰা প্ৰধানমন্ত্রী শ্ৰম যোগী মান-ধন যোজনাৰ সুযোগ মহিলাসকলে গ্ৰহণ কৰাৰ বাবে আহ্বান জনায়৷ ইয়াৰ ফলত বৃদ্ধ বয়সত তেওঁলোকে আর্থিক নিৰাপত্তা লাভ কৰিব তেওঁ কিষান সন্মান নিধি আৰু আয়ুষ্মান ভাৰত যোজনাৰ কথাও উল্লেখ কৰে৷ বাৰাণসীত প্ৰধানমন্ত্রীয়ে আত্ম সহায়ক গোটৰ একাংশ সদস্যৰ সৈতে বাৰ্তালাপো কৰে৷
ৰাজস্থান দিৱস উপলক্ষে ৰাজস্থানৰ জনসাধাৰণক শুভেচ্ছা প্ৰধানমন্ত্ৰী

ৰাজস্থান দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে ৰাজস্থানৰ জনসাধাৰণক শুভেচ্ছা জ্ঞাপন কৰিছে। এটি টুইটত প্ৰধানমন্ত্ৰীগৰাকীয়ে কয়; "শৌৰ্য্য, স্বাভিমান আৰু বলিদানৰ ঐতিহাসিক ভূমি ৰাজস্থানৰ প্ৰত্যেকগৰাকী নিবাসীকে ৰাজস্থান দিৱসৰ অলেখ শুভেচ্ছা জনাইছো। ৰাজ্যখনে যেন প্ৰগতিৰ পথত আগুৱাই যাই, তাৰেই কামনা কৰিলো।"
ইউএনএছএফএৰ আবেইত ৰাষ্ট্ৰসংঘৰ অভিযানত ভাৰতীয় সেনাই নিজৰ সৰ্ববৃহৎ মহিলা শান্তিৰক্ষী বাহিনী মোতায়েন কৰা কাৰ্যক প্ৰশংসা প্ৰধানমন্ত্ৰী

ভাৰতীয় সেনাই ইউএনএছএফএৰ আবেইত ৰাষ্ট্ৰসংঘৰ অভিযানত মহিলা শান্তিৰক্ষী বাহিনীৰ সৰ্ববৃহৎ দল মোতায়েন কৰা কাৰ্যত গৌৰৱবোধ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে৷ শ্ৰী মোদীয়ে লগতে কয় যে ৰাষ্ট্ৰসংঘৰ শান্তিৰক্ষা অভিযানত ভাৰতৰ সক্ৰিয় অংশগ্ৰহণৰ এক পৰম্পৰা আছে। ভাৰতীয় সেনাৰ এডিজি পিআইৰ এক টুইটৰ প্ৰত্যুত্তৰত প্ৰধানমন্ত্ৰীয়ে লিখে, “এয়া দেখি গৌৰৱবোধ কৰিছো৷ ৰাষ্ট্ৰসংঘৰ শান্তিৰক্ষা অভিযানত ভাৰতৰ সক্ৰিয় অংশগ্ৰহণৰ এক পৰম্পৰা আছে৷ আমাৰ নাৰী শক্তিৰ অংশগ্ৰহণ আৰু অধিক আনন্দদায়ক।”
পণ্ডিত যশৰাজ কালচাৰেল ফাউণ্ডেচনৰ শুভাৰম্ভণি অনুষ্ঠানত প্ৰধানমন্ত্ৰীৰ ভাষ

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতীয় শাস্ত্ৰীয় সংগীতৰ মহান নায়ক পণ্ডিত যশৰাজৰ জন্ম জয়ন্তীত তেওঁৰ প্ৰতি শ্ৰদ্ধাঞ্জলি জ্ঞাপন কৰে। প্ৰধানমন্ত্ৰীয়ে পণ্ডিত জছৰাজৰ সংগীতক অমৰ শক্তিৰ মূৰ্তি হিচাপে অভিহিত কৰে আৰু মাষ্ট্ৰোৰ গৌৰৱময় উত্তৰাধিকাৰীক জীয়াই ৰখাৰ বাবে দুৰ্গা যশৰাজ আৰু পণ্ডিত শৰং দেৱক প্ৰশংসা কৰে। প্ৰধানমন্ত্ৰীয়ে পণ্ডিত জছৰাজ কালচাৰেল ফাউণ্ডেচনৰ শুভাৰম্ভণিঅনুষ্ঠানত ভিডিঅ' কনফাৰেন্সৰ জৰিয়তে ভাষণ প্ৰদান কৰে। প্ৰধানমন্ত্ৰীয়ে ভাৰতীয় সংগীত পৰম্পৰাৰ সাধুসকলে প্ৰদান কৰা বিশাল জ্ঞানৰ বিষয়ে কয়। শ্ৰী মোদীয়ে কয় যে মহাজাগতিক শক্তি অনুভৱ কৰাৰ শক্তি আৰু বিশ্বব্ৰহ্মাণ্ডৰ প্ৰবাহত সংগীত চোৱাৰ সামৰ্থ্যই ভাৰতীয় শাস্ত্ৰীয় সংগীত পৰম্পৰাক ইমান অসাধাৰণ কৰি তুলিছে। প্ৰধানমন্ত্ৰীয়ে কয়, "সংগীত হৈছে এক মাধ্যম যিয়ে আমাক আমাৰ সাংসাৰিক কৰ্তব্যৰ বিষয়ে সজাগ কৰে আৰু ই আমাক সাংসাৰিক সম্পৰ্ক অতিক্ৰম কৰাত সহায় কৰে।" " প্ৰধানমন্ত্ৰীয়ে ভাৰতৰ কলা আৰু সংস্কৃতিৰ সমৃদ্ধ ঐতিহ্য সংৰক্ষণৰ লক্ষ্যৰে পণ্ডিত যশৰাজ কালচাৰেল ফাউণ্ডেশ্যনক প্ৰশংসা কৰে। তেওঁ ফাউণ্ডেচনটোক প্ৰযুক্তিৰ এই যুগৰ দুটা গুৰুত্বপূৰ্ণ দিশৰ ওপৰত গুৰুত্ব দিবলৈ কৈছিল। প্ৰথমে, তেওঁ কয় যে বিশ্বায়নৰ এই যুগত ভাৰতীয় সংগীতে নিজৰ ছাপ ৰাখিব লাগে। তেওঁ কয় যে যোগ দিৱসৰ অভিজ্ঞতাই ইংগিত দিছে যে বিশ্বভাৰতীয় ঐতিহ্যৰ পৰা লাভান্বিত হৈছে আৰু ভাৰতীয় সংগীতেও মানৱ মনৰ গভীৰতালৈ যোৱাৰ সম্ভাৱনা আছে। "বিশ্বৰ প্ৰতিজন ব্যক্তিয়ে ভাৰতীয় সংগীতৰ বিষয়ে জানিবলৈ, শিকিবলৈ আৰু লাভান্বিত হোৱাৰ যোগ্য। ইয়াৰ যত্ন লোৱাটো আমাৰ দায়িত্ব। " দ্বিতীয়তে, প্ৰধানমন্ত্ৰীয়ে কয় যে যেতিয়া প্ৰযুক্তিৰ প্ৰভাৱ প্ৰতিটো ক্ষেত্ৰতে হয়, তেতিয়া সংগীতৰ ক্ষেত্ৰতো প্ৰযুক্তি আৰু তথ্য প্ৰযুক্তিৰ বিপ্লৱ হ'ব লাগে। ভাৰতত এনে কিছুমান ষ্টাৰ্ট-আপ থাকিব লাগে যিবোৰ ভাৰতীয় বাদ্যযন্ত্ৰৰ ওপৰত আধাৰিত কৰি সংগীতৰ প্ৰতি সম্পূৰ্ণৰূপে সমৰ্পিত, ভাৰতীয় সংগীতৰ পৰম্পৰাৰ ওপৰত আধাৰিত। তেওঁ কাশীৰ দৰে সংস্কৃতি আৰু কলাৰ কেন্দ্ৰসমূহ পুনৰুজ্জীৱিত কৰাৰ শেহতীয়া প্ৰচেষ্টাৰ বিষয়েও কৈছিল। প্ৰধানমন্ত্ৰীয়ে কয় যে পৰিৱেশ আৰু প্ৰকৃতিৰ প্ৰেমৰ সুৰক্ষাৰ ক্ষেত্ৰত আমাৰ বিশ্বাসৰ জৰিয়তে আজি ভাৰতে বিশ্বৰ বাবে এক সুৰক্ষিত ভৱিষ্যতৰ পথ প্ৰদৰ্শন কৰিছে। "ঐতিহ্যৰ সৈতে উন্নয়নৰ এই ভাৰতীয় যাত্ৰাত 'সবকা পাছ'ক অন্তৰ্ভুক্ত কৰিব লাগে।"
ৰথযাত্ৰা উপলক্ষে জনসাধাৰণলৈ প্ৰধানমন্ত্ৰীৰ শুভকামনা

ৰথযাত্ৰা উপলক্ষে জনসাধাৰণলৈ শুভকামনা জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। ভাৰতীয় সংস্কৃতিত যাত্ৰাৰ গুৰুত্ব সন্দৰ্ভত শেহতীয়া ‘মন কী বাত’ৰ বাবে যুগুতোৱা এটি ভিডিঅ’ও তেওঁ বিতৰণ কৰিছে। এই সন্দৰ্ভত প্ৰকাশ কৰা এক বাৰ্তাত প্ৰধানমন্ত্ৰীয়ে কয়; “ৰথযাত্ৰাৰ এই বিশেষ উপলক্ষত শুভকামনা জ্ঞাপন কৰিছো। প্ৰভু জগন্নাথৰ নিৰন্তৰ আশীৰ্বাদ বিচাৰি আমি প্ৰাৰ্থনা জনাইছো। আমাৰ সকলোকে সুস্বাস্থ্য আৰু আনন্দৰে জীৱন অতিবাহিত কৰাৰ বাবে শক্তি প্ৰদান কৰিব। শেহতীয়া #মন কী বাত’ত ‘যাত্ৰা’ আৰু ‘ৰথযাত্ৰা’ৰ আমাৰ সংস্কৃতিত থকা গুৰুত্ব সম্পৰ্কে মই কি কৈছিলো সেয়া আপোনালোকলৈ প্ৰেৰণ কৰিছো”।
অৱসৰপ্ৰাপ্ত জোৱানসকলৰ বৰঙণিমূলক স্বাস্থ্য আঁচনি(ইচিএইচএছ)ৰ অধীনত দ্বিতীয় বিশ্বযুদ্ধ সৈনিক, জৰুৰীকালীন আয়োগৰ বিষয়া(ইচিঅ’), হস্ৰকালীন সো আয়োগৰ বিষয়া(এছএছচিঅ’) আৰু নিৰ্ধাৰিত সময়ৰ পূৰ্বে অৱসৰ গ্ৰহণ কৰ্মচাৰীসকলৰ চিকিৎসা সুবিধা প্ৰদানত কেবিনেটৰ অনুমোদন

প্ৰধানমন্ত্ৰী নৰেন্দ্ৰ মোদীৰ অধ্যক্ষতাত আজি অনুষ্ঠিত কেবিনেট বৈঠকত অৱসৰপ্ৰাপ্ত জোৱানসকলৰ বৰঙণিমূলক স্বাস্থ্য আঁচনি(ইচিএইচএছ)ৰ অধীনত দ্বিতীয় বিশ্বযুদ্ধ সৈনিক, জৰুৰীকালীন আয়োগৰ বিষয়া(ইচিঅ’), হস্ৰকালীন সো আয়োগৰ বিষয়া(এছএছচিঅ’) আৰু নিৰ্ধাৰিত সময়ৰ পূৰ্বে অৱসৰ গ্ৰহণ কৰ্মচাৰীসকলৰ চিকিৎসা সুবিধা প্ৰদানত অনুমোদন জনাইছে৷ ইচিএইচএছ আওঁতাৰ বাহিৰত থকা ৪৩,০০০তকৈও অধিক অৱসৰপ্ৰাপ্ত জোৱানে চিকিৎসা সেৱা লাভ কৰিব৷ সমগ্ৰ দেশৰ ৪২৫টা ইচিএইচএছ পলিক্লিনিক নেটৱর্ক আৰু ২,৫০০টা তালিকাভূক্ত বেচৰকাৰী চিকিৎসালয় আৰু সকলো চৰকাৰী চিকিৎসালয়ত এইসকল সেনা কৰ্মীয়ে নগদ বিহীন চিকিৎসাৰ সুযোগ পাব৷ ইফালে, এক বিশেষ সুবিধা হিচাপে যুদ্ধত নিহত জোৱানৰ বিধবা তিৰোতাসকলৰ ইচিএইচএছ আঁচনিত যোগ দিবলৈ এককালীন সাহায্য প্ৰদানৰো সিদ্ধান্ত গ্ৰহণ কৰা হৈছে। ২০০৩ চনৰ এপ্ৰিলত এনডিএ চৰকাৰে শুভাৰম্ভ কৰা ইচিএইচএছৰ জৰিয়তে পেন্সনপ্ৰাপক প্ৰাক্তন কৰ্মচাৰী, তেওঁলোকক পৰিয়াল তথা আন একাংশ লোককে ধৰি প্ৰায় ৫৪ লাখ লোকক গুণগত চিকিৎসা সেৱা প্ৰদান কৰি অহা হৈছে৷ প্ৰাক্তন কৰ্মচাৰীসকলৰ কল্যানৰ প্ৰতি গ্ৰহণ কৰা ব্যৱস্থাৱলীঃ দেশৰ বাবে মুল্যবান সেৱা আগবঢ়োৱা অনবদ্য অৱদানৰ বিপৰীতে আজি গ্ৰহণ কৰা সিদ্ধান্তই চৰকাৰে প্রাক্তন জোৱানসকলৰ কল্যানৰ ক্ষেত্ৰত আন এক সক্ৰিয় পদক্ষেপ হিচাপে বিবেচিত হৈছে৷ প্রাক্তন জোৱানসকলে দীৰ্ঘদিনে দাবী কৰি অহা ‘এক পদ, এক পেন্সন’ৰ দৰে সিদ্ধান্ত ৰূপায়ণৰ পাছত নতুন এই পদক্ষেপৰ ফলত প্রাক্তন জোৱান–কৰ্মচাৰীসকলৰ সুবিধা হ’ব৷ ইয়াৰ জৰিয়তে ২০ লাখতকৈ অধিক প্রাক্তন জোৱানে এই আঁচনিৰ অধীনত ৩৫,০০০ কোটি টকা লাভ কৰিব৷ তদুপৰি, অন্যান্য প্ৰাক্তন কৰ্মচাৰী, দিব্যাংগ কৰ্মচাৰী আৰু নিৰ্ধাৰিত সময়ৰ পূৰ্বে অৱসৰ গ্ৰহণ কৰা কৰ্মচাৰীৰ পেন্সন ৪০% বৃদ্ধি, সীমান্তৰ নিয়ন্ত্ৰণ ৰেখাত আহতস নিয়ন্ত্ৰণ ৰেখা আৰু আন্তঃৰাষ্ট্ৰীয় সীমান্তত আহত জোৱানক নতুন গঠন কৰা সেৱা যুদ্ধ আহতৰ কল্যান পুঁজিৰ অধীনত ৩৬টা চাকৰিৰ ৩০,০০০তকৈ অধিক অৱসৰপ্ৰাপ্ত জোৱানক এককালীন সাহায্য আৰু বানচ প্ৰদান কৰা হ’ব৷
জন্ম জয়ন্তীত শ্বহীদ ভগত সিঙলৈ প্ৰধানমন্ত্ৰীৰ শ্ৰদ্ধাঞ্জলি

জন্ম জয়ন্তীত শ্বহীদ ভগত সিঙলৈ শ্ৰদ্ধা নিবেদন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। শ্ৰী মোদীয়ে শ্বহীদ ভগত সিং সন্দৰ্ভত তেওঁৰ চিন্তাধাৰাৰ এটা ভিডিঅ’ শ্বেয়াৰ কৰে। এক টুইটযোগে প্ৰধানমন্ত্ৰীয়ে কয়; “শ্বহীদ ভগত সিংজীৰ জয়ন্তীত মই তেওঁক প্ৰণাম জনাইছোঁ। তেওঁৰ সাহসে আমাক যথেষ্ট অনুপ্ৰাণিত কৰে। আমি আমাৰ দেশৰ প্ৰতি তেওঁৰ দৃষ্টিভংগী সাকাৰ কৰাৰ প্ৰতিশ্ৰুতি পুনৰাবৃত্তি কৰিছোঁ।”
গুৰু পূৰ্ণিমা উপলক্ষে দেশবাসীক প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে গুৰু পূৰ্ণিমা উপলক্ষে দেশবাসীক শুভেচ্ছা জনাইছে। এক বাৰ্তাত প্ৰধানমন্ত্ৰীয়ে কয়, “সকলোকে গুৰু পূৰ্ণিমাৰ শুভেচ্ছা জনাইছো। আমাৰ সমাজত গুৰুক যথেষ্ট সন্মান প্ৰদান কৰা হয়। আমি আমাৰ গুৰুসকলক ধন্যবাদ জনাইছো, যিসকলে সদায় আমাক প্ৰেৰণা যোগোৱাৰ লগতে আমাৰ শ্ৰেষ্ঠত্বখিনি উজাৰি দিয়াত সহায় কৰিছিল।”
ৰাছিয়ান ফেডাৰেচনৰ সভাপতি মহামান্য ভ্লাদিমিৰ পুটিনৰ সৈতে বাৰ্তালাপ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৰাছিয়ান ফেডাৰেচনৰ সভাপতি মহামান্য ভ্লাদিমিৰ পুটিনৰ সৈতে ফোনযোগে কথা পাতিছে। দুয়োগৰাকী নেতাই ইউক্ৰেইনৰ সাম্প্ৰতিক পৰিস্থিতিৰ বিষয়ে আলোচনা কৰে। ৰাষ্ট্ৰপতি পুটিনে প্ৰধানমন্ত্ৰী মোডীক ইউক্ৰেইন আৰু ৰাছিয়াৰ দলসমূহৰ মাজত আলোচনাৰ স্থিতি সম্পৰ্কে অৱগত কৰে। প্ৰধানমন্ত্ৰী মোদীয়ে ৰাছিয়া আৰু ইউক্ৰেইনৰ মাজত চলি থকা আলোচনাক আদৰণি জনায় আৰু আশা ব্যক্ত কৰে যে ই সংঘৰ্ষৰ সমাপ্তি ঘটাব। তেওঁ পৰামৰ্শ দিয়ে যে ৰাষ্ট্ৰপতি পুটিন আৰু ৰাষ্ট্ৰপতি জেলেনস্কিৰ মাজত পোনপটীয়া আলোচনাই শান্তিৰ দিশত চলি থকা প্ৰচেষ্টাত গুৰুত্বপূৰ্ণভাৱে সহায় কৰিব পাৰে। প্ৰধানমন্ত্ৰী মোদীয়ে এতিয়াও চুমিত অৱশিষ্ট থকা ভাৰতীয় শিক্ষাৰ্থীসকলৰ সুৰক্ষাক লৈ গভীৰ উদ্বেগ প্ৰকাশ কৰিছে। ৰাষ্ট্ৰপতি পুটিনে প্ৰধানমন্ত্ৰীক ভাৰতীয় শিক্ষাৰ্থীকে ধৰি অসামৰিক লোকসকলক স্থানান্তৰ কৰাৰ সুবিধাৰ বাবে বৰ্তমান মানৱীয় কৰিডৰত চলি থকা ব্যৱস্থাসমূহৰ বিষয়ে অৱগত কৰে।
প্ৰধানমন্ত্ৰীয়ে ১৮ জুলাইত এনআইআইঅ’ আলোচনা চক্ৰ ‘স্বাৱলম্বন’ সম্বোধন কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে নতুন দিল্লীৰ ডঃ আম্বেদকাৰ আন্তঃৰাষ্ট্ৰীয় কেন্দ্ৰত ১৮ জুলাই, ২০২২ ৰ বিয়লি ৪:৩০ বজাত এনআইআইঅ’ (নৌ উদ্ভাৱন আৰু স্বদেশীকৰণ সংগঠন) ৰ ‘স্বাৱলম্বন’ শীৰ্ষক আলোচনা চক্ৰখনি সম্বোধন কৰিব। প্ৰতিৰক্ষা খণ্ডটোত আত্মনিৰ্ভৰশীলতা লাভ কৰাটো আত্মনিৰ্ভৰ ভাৰতৰ এটি মূল স্তম্ভ। এই প্ৰচেষ্টাক আগুৱাই নিবলৈ উক্ত কাৰ্য্যক্ৰমত প্ৰধানমন্ত্ৰীয়ে ‘স্প্ৰিন্ট চেলেঞ্জ’ ৰ উদ্বোধন কৰিব, যাৰ লক্ষ্য হৈছে ভাৰতীয় নৌসেনাত থলুৱা প্ৰযুক্তিৰ ব্যৱহাৰক উদ্দীপনা যোগোৱা। ‘আজাদী কা অমৃত মহোৎসৱ’ ৰ অংশ হিচাপে এনআইআইঅ’য়ে প্ৰতিৰক্ষা উদ্ভাৱন সংস্থা (DIO) ৰ সহযোগত ভাৰতীয় নৌসেনাত অতি কমেও ৭৫ টা নতুন থলুৱা প্ৰযুক্তি / সামগ্ৰী অন্তৰ্ভুক্তকৰণৰ লক্ষ্য নিৰ্ধাৰণ কৰিছে। এই সহযোগিতামূলক প্ৰকল্পটোৰ নামেই হৈছে ‘স্প্ৰিন্ট’ (SPRINT) [iDEX, এনআইআইঅ’ (NIIO) আৰু টিডিএচি (TD (চিকিউৰিটি আৰু গ্ৰউথ ফৰ অল ইন দ্য ৰিজন) দৃষ্টিৰে সংগতি ৰাখি ভাৰত মহাসাগৰীয় অঞ্চলৰ আউটৰীচ কাৰ্য্যসূচী অনুষ্ঠিত হ’ব।
আই বি এচ এফ বিশ্ব স্নুকাৰ চেম্পিয়নশ্বিপত জয়লাভ কৰা পঙ্কজ আদৱানিলৈ প্ৰধানমন্ত্ৰীৰ অভিনন্দন

প্ৰধানমন্ত্ৰী শ্ৰী নৰেন্দ্ৰ মোদীয়ে অলপতে সামৰণি পৰা আই বি এচ এফ বিশ্ব স্নুকাৰ চেম্পিয়নশ্বিপত জয়লাভ কৰি অষ্টদশ বাৰৰ বাবে বিশ্বমানৰ সন্মান লাভ কৰা পঙ্কজ আদৱানিলৈ অভিনন্দন জ্ঞাপন কৰিছে। “অলপতে সামৰণি পৰা আই বি এচ এফ বিশ্ব স্নুকাৰ চেম্পিয়নশ্বিপত জয়লাভ কৰি অষ্টদশ বাৰৰ বাবে বিশ্বমানৰ সন্মান লাভ কৰা পঙ্কজ আদৱানিলৈ অভিনন্দন জ্ঞাপন কৰিছো। আপোনাৰ সফলতাই আমাক গৌৰৱান্বিত কৰিছে।”, প্ৰধানমন্ত্ৰীগৰাকীয়ে কয়।
দীপাৱলীৰ শুভেচ্ছা জনালে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে দীপাৱলী উপলক্ষে জনসাধাৰণক শুভেচ্ছা জ্ঞাপন কৰে। পোহৰৰ এই উৎসৱে সকলোৰে জীৱনলৈ সুখ আৰু সুস্বাস্থ্য কঢ়িয়াই আনিব বুলি তেওঁ আশা প্ৰকাশ কৰে। প্ৰধানমন্ত্ৰীয়ে টুইট কৰে; "সকলোলৈ দীপাৱলীৰ শুভেচ্ছা জনাইছো। দীপাৱলী উজ্জ্বলতা আৰু জ্যোতিৰ সৈতে সম্পৰ্কিত। এই শুভ উৎসৱে আমাৰ জীৱনলৈ আনন্দ আৰু কল্যাণৰ মনোভাৱ কঢ়িয়াই আনে। মই আশা কৰোঁ আপোনালোক তথা পৰিয়াল আৰু বন্ধুবৰ্গই এক সুন্দৰ দীপাৱলী উদযাপন কৰিব।"
খেল ৰত্ন বঁটাক এতিয়াৰে পৰা মেজৰ ধ্যান চাঁদ খেল ৰত্ন বঁটা হিচাপে জনা যাবঃ প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে খেল ৰত্ন বঁটাৰ নাম মেজৰ ধ্যান চাঁদৰ নামেৰে ৰখাৰ বাবে তেওঁ ভাৰতৰ বিভিন্ন প্ৰান্তৰ নাগৰিকৰ পৰা বহু অনুৰোধ লাভ কৰি আহিছে। তেওঁ কয় যে তেওঁলোকৰ ইচ্ছাৰ প্ৰতি সন্মান জনাই খেল ৰত্ন বঁটাক এতিয়াৰে পৰা মেজৰ ধ্যান চাঁদ খেল ৰত্ন বঁটা বুলি জনা যাব। প্ৰধানমন্ত্ৰীয়ে লগতে কয় যে মেজৰ ধ্যান চাঁদ ভাৰতৰ এগৰাকী প্ৰথম শাৰীৰ খেলুৱৈ আছিল যিয়ে দেশৰ বাবে সন্মান আৰু গৌৰৱ কঢ়িয়াই আনিছিল। সেয়ে আমাৰ দেশৰ সৰ্বোচ্চ ক্ৰীড়া সন্মানটো তেওঁৰ নামেৰে নামাকৰণ কৰাটো উচিত হ’ব। একাধিক টুইটযোগে প্ৰধানমন্ত্ৰীয়ে কয়; ‘অলিম্পিকত পুৰুষ আৰু মহিলা হকী দলৰ অনবদ্য প্ৰদৰ্শনত সমগ্ৰ দেশবাসী অভিভূত। হকীৰ প্ৰতি সমগ্ৰ দেশতে পুনৰ নতুনকৈ আগ্ৰহ জাগ্ৰত হৈছে, যি আহিবলগীয়া সময়ৰ বাবে এক অতি ইতিবাচক লক্ষণ। মই খেল ৰত্ন বঁটাৰ নাম মেজৰ ধ্যান চাঁদৰ নামেৰে ৰখাৰ বাবে ভাৰতৰ বিভিন্ন প্ৰান্তৰ নাগৰিকৰ পৰা বহু অনুৰোধ পাই আহিছোঁ। তেওঁলোকৰ মতামতৰ বাবে মই তেওঁলোকক ধন্যবাদ জনাইছোঁ। তেওঁলোকৰ ইচ্ছাৰ প্ৰতি সন্মান জনাই খেল ৰত্ন বঁটাক এতিয়াৰে পৰা মেজৰ ধ্যান চাঁদ খেল ৰত্ন বঁটা বুলি বুলি জনা যাব। জয় হিন্দ!’ মেজৰ ধ্যান চাঁদ ভাৰতৰ এগৰাকী প্ৰথম শাৰীৰ খেলুৱৈ আছিল যিয়ে দেশৰ বাবে সন্মান আৰু গৌৰৱ কঢ়িয়াই আনিছিল। সেয়ে আমাৰ দেশৰ সৰ্বোচ্চ ক্ৰীড়া সন্মানটো তেওঁৰ নামেৰে নামাকৰণ কৰাটো উচিত হ’ব।